Ei, ymmärrän sen.
Ymmärrän sen. Odota hetki.
Haluan näyttää valvoneelta. - Kolme minuuttia, herra Green.
Annieko nimesi oli? Olet uusi, niin saat anteeksi.
Kutsu minua Evaniksi. Kiitos.
Oletko vielä siellä? Sanoin, että kentän reunalta.
No, käske hänen haistaa paska. Hei, Veronica.
Hei, hirviöt.
Sanoin, että ei ruutuaikaa. - Anteeksi.
Älä anna heidän syyllistää sinua.
No niin, hoidetaan tämä.
Hyvää iltapäivää kaikille. - Hei, Evan.
Iltapäivää. No niin.
Viimeinen vilkaisu peiliin? - En tarvitse.
Lasit.
Hiljaisuus.
Viisi, neljä, kolme...
Iltaa. Aloitan asialla, joka järkyttää minua syvästi -
ja jonka pitäisi valvottaa teitäkin.
Elonkorjaajat. Se on suosituin kotimainen terroristijärjestö,
josta kukaan ei ollut kuullut ennen eilistä.
Väsynyt valtamedia väittää, että he ovat tarinan pahikset.
Kaikki taputtavat Mullenin läpimurrolle.
Mutta olivatko Elonkorjaajat oikeasti nollapäivän iskun takana?
Vai onko järjestö pelkkä syntipukki, jolla meidät vaiennetaan?
PIDÄTYSMÄÄRÄYS
Mullen pidättää ympäri maata tavallisia amerikkalaisia,
joilla hän väittää olevan yhteyksiä Elonkorjaajiin.
Missä todisteet ovat? - Hän tankkasi ja on nyt Killian Drivella.
Jokainen asiantuntija sanoi, että Venäjä hyökkäsi kimppuumme.
Mustassa tornissaan piileskelevä George Mullen -
päätti, että meidän pitää uskoa tämä tarina ja hyväksyä tämä valhe.
Eikä meidän pitäisi tehdä sitä,
koska Mullen valehtelee teille, kuten valehteli virassa.
Väittämällä, että isku tuli kotimaasta, hän sai meidät haluamaansa tilanteeseen.
Hän syyttää duunaria, meidänlaisiamme ihmisiä.
Hän syyttää ryhmää, josta kukaan ei ole kuullut.
Onko jotain sanottavaa?
Me emme tarvitse näitä pidätysmääräyksiä. - Emme niin, mutta me hankimme ne.
Ulos autosta!
Poliisi! Kädet näkyviin!
NOLLAPÄIVÄ +13
LEVOTYROKSIINI GEORGE MULLEN
SAATTAA AIHEUTTAA PYÖRTYMISTÄ, HUIMAUSTA, HENGITYSVAIKEUKSIA JA NÄÖN SUMENEMISTA.
Anteeksi, mutta hän välttämättä halusi.
Anteeksi häiriö, George.
Kaikki hyvin, Allison. Voit sulkea oven.
Se oli melkoinen show. - Jos totuus ja läpinäkyvyys ovat show'ta.
Totuus?
Olemme pidättäneet 41 Elonkorjaajaa 16 tunnissa.
Joku heistä voi kertoa, kuka muokkasi haittaohjelman,
kuka hallitsee sitä ja kuka voi laukaista sen uudestaan.
Käytetään porrastettua työaikaa. 12 tuntia töitä, kuusi vapaata.
Osastopäälliköt tapaavat jatkossa kello 06 ja kello 18 -
ja valmistautuvat tilannekatsauksiin. Ei haaskata pomon aikaa.
Valerie. - Roger. Kiitos, Carl.
Oletan, että sait puhelun tästä.
Meidän ei tarvitse keskustella. - Ei.
Hyvä. Hei. - Hei.
Yritetään pitää housut jalassa tällä kertaa.
Keksit varmasti tavan olla hyödyksi.
Puhun pomon kanssa. - Hänellä on kuulemma tapaaminen.
Kenen kanssa? - Johtaja Laschin CIA:sta.
Tiedän, kuka hän on. Voi jeesus!
Me emme olleet aina samaa mieltä, mutten uskonut, että pidät minua hölmönä.
Kosto Venäjälle iskusta, jota se ei tehnyt, tuntuu tyhmänrohkealta.
Muistatko Irakin?
Elonkorjaaja-johtolanka on pitävä. - Toivottavasti.
Sait ihmiset luulemaan naapureitaan terroristeiksi.
Me kävimme keskustelun.
Miten tämän piti toimia, mitä oli panoksena -
ja miksi sen piti mennä tietyllä tavalla.
Tiedän, mutta minä johdan tätä tutkintaa.
Ei Valkoinen talo eikä CIA vaan minä. - Selvä, pelaa omalla tavallasi.
Entä Proteus? Voi jeesus, George.
Mitä siitä? - Tuo ei toimi, jos se on uhkaus.
Herrat. - Valerie.
Jeremy. - Mukava nähdä sinut ohjaksissa.
Presidentti Mullenia tarvitaan muualla.
Olin juuri lähdössä. Onnea matkaan. - Jeremy.
Tuo ei sitten toistu.
Tuoreimmat tiedot. - Kiitos. Ja tervetuloa.
Kiitos.
Meidän täytyy...
Myöhemmin. Meillä on paljon töitä.
Kahvinne.
Ei nyt, Allison. Tulisitko sisälle, Roger?
Odota hetki. - Totta kai.
Kiitos, Val. - Anna palaa.
Kukaan ei mene tuonne ilman, että tiedän, vaikka se pitäisi estää palohälytyksellä.
Ja tyhjennä tämä toimisto minulle.
Se on herra Carlsonin. - Mitä sitten?
Mihin panen hänen tavaransa? - Jonnekin muualle.
Puhuin Annan vanhemmille. He vahvistivat, että Anna haudattiin.
Ruumishuoneen papereissa oli virhe. Se oli käsittämätön sattuma.
Ovatko he varmoja, että se oli hän?
Niin varmoja kuin vanhempi voi lapsestaan olla.
He varmaan uskovat, että hautasivat tyttärensä,
mutta miten voimme tietää varmaksi?
Haluatteko todisteita? - Haluaisin.
Selvä.
Voitko pyytää tohtori Kronbergilta listan resepteistäni ja uusia ne?
Selvä.
Mitä tuo koski? - En tiedä. Kysy häneltä.
Kuule, vaikka hän olisi AA-tukihenkilösi... - NA.
...minun pitää tietää. - Minulla oli huume- eikä alkoholiongelma.
Kuten sanot, Valerie. Nauti toimistostani, saatana.
Kukaan ei halua nähdä, kun amerikkalaisia pidätetään,
mutta jos Elonkorjaajat ovat väitetyn kaltainen vaara,
meidän pitää toimia nopeasti.
Hän tekee työtä, jota pyysimme häntä tekemään.
Hän luottaa tähän johtolankaan, mutta minä olen varovaisempi.
Elonkorjaajat saattavat olla jäävuoren huippu.
Ääriliikkeet ovat syöpä ja...
Elonkorjaajat-valhe paljastetaan tässä ohjelmassa.
Mullen luulee, että hän on sarjakuvasankari,
mutta hän todisti juuri, että on roisto.
Totuuspommi on tulossa. Pysykää kanavalla.
Alexandra! Hyväksytkö joukkopidätykset?
Miten valvontakomitea varmistaa, että pidätykset ovat oikeutettuja?
Soitin ja lähetin tekstiviestejä.
Hei. - Joko sinulla on hauskaa?
Tarvitsen turvamiehiä. - Puhun turvallisuuspäällikölle.
Tarvitset hyvän vastauksen kysymyksiin. - Annatko sinä sellaisen?
Valvontakomitean on aika suorittaa valvontaa.
Ovia murretaan pääkadulla. Amerikkalaiset kyllästyvät siihen pian.
Gallupien mukaan maa on hänen takanaan.
68 % sanoo, että tutkinta on oikeilla raiteilla.
Se oli 74 % vuorokausi sitten -
ja ennen kuin Evan Green kertoi todisteista lapsen pidätyksestä.
Koska se oli? - 20 minuuttia sitten.
Hän lupasi livelähetyksen äidin kanssa.
Mitä me teemme? - Vaadi isältäsi vastauksia.
Käske hänen perustella Elonkorjaajien tutkinta kansalle -
tai siirtyä eteenpäin.
Tuottaako tutkinta tuloksia? Onko fokus liian kapea?
Haluat, että hän todistaa.
Hän kieltäytyy yhteistyöstä. - Ei sinulle.
Olen kongressiedustaja enkä isin tyttö. - Olet molempia, pidät siitä tai et.
Enkö ole aina uskonut sinuun?
Kukaan ei nähnyt muuta kuin sukunimesi ja Instagram-seuraajiesi määrän,
mutta minä tiesin, että olit tosissasi. Varteenotettava persoona.
Olet kongressiedustaja, kuten sanot.
Sinut nimitettiin komiteaan, jonka tehtävä on varmistaa,
että tämän maan historian vaikutusvaltaisin tutkimuselin -
tekee työnsä kunnolla.
Hoida tämä oikein ja hanki tarvitsemamme vastaukset,
niin kukaan ei enää kyseenalaista sinua.
ANNA MINUN SELITTÄÄ, BOB. MINÄ YRITIN. SOITA MINULLE.
LUOTTAMUKSELLINEN
Haloo? - Järjestä minulle aikaa isäni kanssa.
Sinun täytyy soittaa Valerielle. Hän hyväksyy isäsi aikataulut.
Valerie? - Niin.
Valerie Whitesell? - Niin.
Rauhoitu. - Etkö sinä välitä?
Hän on paras kansliapäällikkö, joka isälläsi on ollut.
Etkä sinä tunnusta tosiasioita.
Isäsi on Amerikan historian ankarimmassa valokeilassa.
Keksit yhä tekosyitä hänelle.
Ihmiset haluavat, että hän mokaa. Haluatko hommaan Rogerin?
Roger ei yritä nussia häntä.
Usko tai älä, en mieti, mikä on parasta minulle tai sinulle.
Ehkä ongelmana onkin, ettet koskaan miettinyt. Minä vain...
On eri asia puolustaa häntä kuin mahdollistaa hänen toimintansa.
Pitää mennä. Soitan myöhemmin.
Tervetuloa, Diana Moore New Mexicon Clovisista.
Olette täällä, koska teillä on tärkeää asiaa amerikkalaisille, vai mitä?
George Mullen vei poikani.
Me olimme nukkumassa, kun hänen väkensä mursi ovemme.
Ei hätää. Ihan rauhassa.
Hän on vasta 17. Hänelle pantiin huppu päähän,
ja hänet revittiin sängystä kuin jokin räsynukke.
Heräsimme siihen, kun he mursivat ovemme ja menivät Paulini huoneeseen.
He eivät edes puhuneet minulle. - Tästä minä varoitin teitä.
Mullen ja hänen kaverinsa ovat talloneet kansalaisvapautemme.
Se levisi somessa. Isot mediat haluavat sen.
Meidän on parasta antaa lausunto pian.
Nainen on näyttelijä. - Onko todisteita?
Hän näyttää pelokkaalta äidiltä. - Etsittekö te tätä poikaa?
Etsimme, eikä tietääkseni sen nimistä pidätettyä ole.
Tietääksesi? Sinun täytyy pystyä parempaan.
Sano, että Evan Green on harhainen. - Me tutkimme asiaa.
Pidän oman osani sopimuksesta.
No? - Hän pärjää hyvin.
Aikamoinen herätys. Täytyy antaa Evan Greenille tunnustusta.
Tämä salaliittoteoria ei ehkä ole mielikuvitusta.
Hän pysyy vauhdissa mukana. - Sepä hyvä.
George Mullenilla on pahoja ongelmia.
Hän ei kestänyt kahta kautta virassa, hänen tyttärensä vastustaa häntä,
ja nyt hän murtautuu amerikkalaisten koteihin -
ja sieppaa lapsia tämän maan suojelemisen nimissä.
Ja likainen piiri laajenee.
Lapsista huhujen mukaan kiinnostunut Robert Lyndon -
myi lyhyeksi päivää ennen iskuja, kuten eilen kerroimme.
Onko hänet haettu kuulusteltavaksi?
Mullen tanssii plutokraattien pillin mukaan.
Hän murtaa ovia ja sieppaa lapsianne. - Pitää lopettaa.
Huudan vuorenhuipulta, kunnes Amerikan silmät avautuvat.
Siihen asti: kertokaa totuus.
Ja kun muut eivät halua kuulla sitä, sanokaa se kovempaa.
Olen jäljilläsi, Georgie.
Kertokaa totuus.
Ja kun muut eivät halua kuulla sitä, sanokaa se kovempaa.
Tämäpä mukava yllätys. - Hei.
Onnittelut nimityksestä. - Kiitos.
12 jäsenen komitea on iso juttu. - Meidän ei tarvitse...
Tämä toimii vain kunnon valvonnalla. - Vai että Valerie.
Tulitko puhumaan Valeriesta? - En, minä...
Tulin työasioissa.
Selvä. Anna kuulua.
Huolettaa, että panet kaikki munat Elonkorjaajat-koriin ja moni menee rikki.
Sinuako huolettaa vai...
Haluaisimme, että selität suljetussa istunnossa,
miten nämä pidätykset auttavat estämään uuden iskun.
Voitko tehdä sen? Pystytkö perustelemaan tämän?
Me alamme vasta kuulustella ihmisiä.
Entä se pidätetty nuori? - Tietoa ei ole vahvistettu.
Selvä.
Oletan, että olet nähnyt tämän.
Kaikki kyberiskut maassa edellisen 72 tunnin aikana.
Matkijoita ja iskijöiksi haluavia, suuria ja pieniä.
Kaikki olivat varmoja, että iskun teki Venäjä.
Ehkä olet oikeassa, mutta jos pidätykset eivät paljasta -
todisteita, joita ette näytä meille,
komitean täytyy tietää, että toimit avoimin mielin -
ja olet valmis vaihtamaan suuntaa, jos teet virheen.
Voit kertoa kollegoillesi, että reagoin nopeasti, mutta en todista.
Tiedätkö, montaako sääntöä katson läpi sormien?
Maan korkein virka on heiluttanut taikasauvaansa, joten...
Kelpaako?
Ottakaa DNA-näyte poskesta.
Kuulit kyllä.
Näitkö hänet? - Näin juuri äsken.
Näyttääkö se häneltä?
Näkemäni perusteella. Me testaamme DNA:n.
Selvä. Kiitos, Roger. - Ei kestä, sir.
Saanko puhelimesi?
Kiitos.
Hän on yrittänyt tavoittaa sinua. - Ja käskenyt sinun kaivaa ruumiita ylös.
Ja sitten se esitys televisiossa.
He taisivat päästä vaikuttamaan häneen. - Ketkä?
Näkeekö hän näkyjä?
Kuuleeko hän harhoja?
En tiedä mistä puhut, mutta auta häntä, jos uskot, että hän on vaikeuksissa.
En voi tavata häntä enää. Se on liian vaarallista molemmille.
Kerro hänelle, että hän ei voi voittaa tätä taistelua.
Hänen pitää luopua tehtävästään -
ja palata mökkiinsä tai vielä kauemmas jos mahdollista.
Jos sinulla on jotain hyödyllistä, välitän sen hänelle,
mutta hän ei aio piiloutua, enkä minä käske häntä tekemään niin.
George Mullenin täytyy kadota, Roger, niin kuin minä teen.
Me jahtaamme sen 17-vuotiaan Paul Mooren isoveljeä.
Pojat eivät ole pyhimyksiä, mutta tiimi meni väärään makuuhuoneeseen.
Me vapautamme hänet. - Minä laadin lausuntoa.
Koska? - Odotamme presidentin lehdistötilaisuutta.
PRESIDENTTI MITCHELL PUHUU TOIMITTAJILLE
Presidentti, onko mitään uutta Proteuksesta?
Viime päivien trauma on ollut käsittämätön.
Haluan vakuuttaa teille, että hallintonne parhaat -
paiskivat töitä varmistaakseen, ettei kukaan enää vahingoita meitä.
Vaikka haluamme vastauksia, ei unohdeta,
että tämä on myös paranemisen ja yhteen puhaltamisen aikaa.
Siinä hengessä haluan esitellä useita...
Tuo ei ollut vastaus. - Oli se. Hän epäröi.
Voitko poistua, Melissa?
Me olemme pulassa. 48 ihmistä on pidätetty.
45 heistä on kuulustelujen viimeisessä vaiheessa.
He ovat nettisotureita.
Pettyneitä, työttömiä, osa radikalisoituneita veteraaneja.
He käyttävät aikansa ryhmän nimen keksimiseen.
Elonkorjaajat.
McCormickin korjuulaitetehtaalla oli työläisten ensimmäiset mellakat.
Järjestöllä ei ole johtajaa eikä rakennetta.
Lähin yhteys pankkisiirtoon on Eric Hayes. Hän asuu Belcourtissa, Pohjois-Dakotassa.
Rahat siirrettiin hakkereille pankista Bismarckissa.
Häntä kuulustellaan yhä, mutta homma ei edisty.
Virhe pojan kanssa ja edistyksen puute.
Meidän pitää kokeilla muita tutkintalinjoja.
Saanko nähdä Hayesin? - Saatte.
Älä viisastele, Eric. Olet vaikeuksissa. Se mitä kirjoitit nettiin...
Vapautta on oikeus sanoa se, mitä muut eivät halua kuulla.
Tuon sanoja ei lukenut kansankiihotuslakia.
Saat vuosikymmenien tuomion. Olet kusessa, jos et puhu.
Haista paska. Haluan asianajajan. - Hän tulee kyllä.
Tehdään sitä ennen muutama asia selväksi. - Ovatko nuo meidän kuulustelijoitamme?
He ovat lainassa CIA:lta. Heillä ei ole aikaa olla mukavia.
Ja ohjeidenne mukaisesti he välttävät prosessia nopeuttavia tekniikoita.
Kävit Yalen, Carl. Et tiedä mitään kidutuksesta.
Missä hänen rikosrekisterinsä on? - Tässä.
Sano heille, että tulen sinne. - Selvä.
Herra Hayes.
Olen George Mullen. - Tiedän, kuka olette.
Me pärjäämme kyllä. Jätä meidät kahden.
Adam Prentice. - Lakimiehenne. Me soitimme hänelle.
Tulin vain juttelemaan tässä odotellessa näin veteraanien kesken.
Olin tiedustelussa. Kaksi komennusta Vietnamissa.
Ja te taisitte olla...
Kolme Afganistanissa, kaksi Irakissa. Miltä tuntui palata?
Ettekö puhu?
Ei haittaa. Kerron itsestäni.
Se ei ollut hienoa. Halusin pois omista nahoistani.
Tilanne meni niin pahaksi, että istuin yksin huoneessani -
ase kädessäni.
En ymmärtänyt, mitä oli tekeillä.
Toivottavasti teille löytyi hyvä psykiatri.
Löysin sellaisen, ja hän ehdotti kalastusta.
Omani käski etsiä jonkin ryhmän.
Seurakunnan ryhmän tai softball-joukkueen. - Sehän kuulostaa hyvältä.
En pidä selviytymisstrategioista.
Kohtaan esteeni kasvotusten.
Luin ja päädyin yleissivistävään opistoon.
Muhlenbergiin. - Löysin historian ja kirjoittamisen.
Luin nettikirjoituksianne. Ne ovat aika hyviä.
Ja teillä oli -
tulkki Heratissa. Isar Obaidullah.
Minulla oli yksi Vietnamissa.
Nimi oli Nguyen. Lojaalein tapaamani kaveri.
Pelasti nahkani monta kertaa.
Hän halusi vain, että tuon hänet USA:han.
Me olemme erilaisia, koska kun komennukseni loppui,
puristin Nguyenin kättä, kiitin häntä palveluksesta,
palasin kotiin emmekä nähneet enää.
Se on paska homma. - Niin on. Se on sotaa.
Ystävänne Isar asuu Minneapolisin ulkopuolella.
Te pelaatte biljardia joka kuun ensimmäinen tiistai.
Ehkä olette parempi mies kuin minä. - Ehkä.
3 402 ihmistä -
kuoli nollapäivänä.
3 402 ihmistä kuoli -
sen yhden minuutin aikana.
Kun tuomiopäivä koittaa, en tiedä kuinka meidän käy.
Kerroin jo. En liittynyt iskuun mitenkään.
Mutta kuten sanoitte...
Se on sotaa. - Olen täällä siksi.
En haaskaa aikaa listaamalla keinoja saada tietoa teiltä. Menen suoraan asiaan.
Maahanmuuttoviranomainen pidätti ystävänne Isarin.
Hänet karkotetaan parissa päivässä.
Sairausvakuutus ei enää maksa isänne dialyysia.
Hän elää viidestä kuuteen viikkoa ennen kuin kuolee.
Ja teillä on poika Charlie.
Hän täyttää pian seitsemän.
Minulla oli poika. Tiesittekö sen?
Hän kuoli 12 vuotta sitten.
Riittää. Sulje kamerat. - Hassua, miten muisti toimii.
Etenkin kun ikää tulee. - Sulje kamerat.
Asiat voimistuvat, ja toiset haalistuvat. - Käskin sulkea kamerat.
Katkaisenko syötteen? - Nyt heti. Kiitos.
Lapsen menettämistä ei unohda.
Tuska ja epätoivo eivät koskaan hellitä.
Eivät koskaan.
Exänne käyttää taas. Käskin pidättää hänet.
Poikanne on lastensuojelun huostassa. Hänet pannaan sijaiskotiin.
Kun asiaa ajattelee,
Isar, isänne ja poikanne ovat kolme ihmistä.
Se ei ole mitään verrattuna tuhansiin syyttömiin elämiin,
jotka menetettiin sen takia, mihin te osallistuitte.
Minusta se on reilu vaihtokauppa.
Saatte 10 minuuttia.
Haluan tietää, miten haittaohjelmaa muokattiin ja kuka hallitsee sitä.
10 minuuttia.
Päätös on teidän.
Pidätykset seis!
Roger.
Onko?
DNA:n kanssa ei voi väitellä. Kiitos.
Hyppää kyytiin.
Mitä? - Hyppää kyytiin.
Tervetuloa, herra Carlson. - Kiitos.
Tännepäin.
Herra Lyndon tulee kohta.
Ihmettelin aina sitä Roger Carlsonia.
Olen yrittänyt tavoittaa sinua viikon. - Miten hän aina tietää, mistä tuulee?
Kuule, Bob. Tein parhaani.
Voin näyttää hänelle oven ja työntää häntä sitä kohti,
mutta hänen pitää astua siitä.
Iskun takana ei ollut Moskova.
Jos olin epäselvä viimeksi jutellessamme,
en tee maanpetosta, jotta voit tienata taalan.
Taalan?
Kaikki luulevat, että olen Roope Ankka ja että nautin tästä.
Venäläisten kovistelu olisi tehnyt hyvää kaikille, mutta tämä omiemme syöminen...
Tämä menee ohi.
Älä viitsi. Tiedän, kun pohja putoaa.
Minä häivyn.
Lähden kohti palmuja ja tuntemattomuutta.
Se siitä vai?
Ei sinulle, persläpi. Korvaat tämän minulle.
Se mulkku Evan Green sanoo ilkeitä asioita minusta.
Evan Green? Kukaan ei usko häntä. - Taloni ovat hänen ohjelmissaan.
Hullut kuuntelevat, kun Green puhuu. En tunne enää oloani turvalliseksi.
Tässä.
Pieni lahja pomollesi.
Green vaaransi minut ja ihmiset, joista välitän.
Hän pani minut mikroskoopin alle, eli voit tehdä vastapalveluksen.
Mitä helvettiä tämä on? - Onnea. Löysit hänen kuolleen tyttönsä.
Miten...
Olet huolimaton. Touhusi oli helppo selvittää.
Sanoit, että hän epäili tyttöä. Halusin, että hän jahtaa Greeniä.
Arvelin, että tämä toimii.
Täytyykö minun kertoa tarkemmin, mitä tapahtuu, jos Green ei peräänny?
Ne lähettämäni kuvakaappaukset olivat esimakua.
Seuraavaksi paljastan kaikki lait, joita olet rikkonut -
pohjasakka-asiakkaitasi palvellessasi.
Älä viitsi. En voi tehdä tätä.
En hänelle. - Sinä voit ja sinä teet.
Lojaaliutesi liikuttaa, mutta se ei merkitse mitään,
kun hän saa tietää, millainen mies oikeasti olet.
Enkä ole vielä puhunut, mitä kerron tyttöystävällesi.
Ei unohdeta, mitä teit hänelle.
Saat yhden mahdollisuuden -
pelastaa ainoan asian, josta olet välittänyt.
Älä mokaa sitä.
Tapasimme puhetilaisuudessa,
mutta viestittelimme enimmäkseen Discordissa.
Hän on kovan linjan aktivisti.
Talouden nollaus, vaurauden uusjako, tämän koko maan polttaminen.
Hän tiesi NSA:n ohjelmasta ja miten voisi saada sen.
Tämä kaveri liittyi Elonkorjaajiin viime vuonna.
Hän kutsuu itseään Leoniksi ja hankki itselleen seuraajia ryhmässä.
Hayesin mukaan Leon ideoi ja rahoitti nollapäivän.
Pöytälaatikkoyhtiö talletti Caymansaarille miljoonan,
ja hakkerit saivat rahat seuraavana aamuna.
Hakkerit toimittivat haittaohjelman Hayesille, joka luovutti sen Leonille.
Leon halusi haittaohjelman USB-tikulla maatilalle -
Idahon Pocatellon lähellä.
Taktinen tiimimme on paikalla tunnin sisällä.
Olet vaikeuksissa. Se mitä kirjoitit nettiin...
Vapautta on oikeus sanoa se, mitä muut eivät halua kuulla.
Tuon sanoja ei lukenut...
Tulkaa katsomaan tätä.
Tämä kuulosti tutulta.
Hän sanoo saman kuin Evan Green.
Saman lauseen.
Kaikki nämä paskiaiset tykkäävät hänestä.
Kerro, kun väkemme on paikalla Idahossa. - Selvä.
NOLLAPÄIVÄ +18
Hei.
Mitä nyt, Roger?
Kuulin vihdoin tohtori Kronbergista.
Reseptinne ovat valmiit. - Koska? Nytkö?
Niiden pitäisi olla sähköpostissa.
Jätätkö meidät kahden? - Totta kai.
Kiitos.
Tulin antamaan tämän.
Taasko salaperäinen lahja?
Kaveri Greenin seurassa on kuulemma meillä pidätettynä.
Niin on, Eric Hayes.
Tuo on Eric Hayes.
Eikä siinä kaikki. Tämä on kesältä 2020.
Kuvat on poistettu internetistä,
mutta meidän väkemme tarkasti ja vahvisti,
että ne ovat täysin aitoja.
Eli hän on mukana tässä.
En ole vieläkään varma, mitä ajatella siitä,
mutta siltä vaikuttaa.
Anna Sindleristä ei puhuta muille, kunnes tämä on hoidettu.
Ei tietenkään.
Etsi kerrat, kun Hayes ja Green ovat olleet samassa paikassa -
viimeisen kymmenen vuoden aikana.
Selvä. - Hyvää työtä, Roger.
Kiitos. Oliko tässä kaikki? - Oli.
...kertoi muutama tunti sitten, että teini-ikäinen Paul Moore -
vapautui vihdoin Gestapon sellistään, mikä vahvistaa sen, minkä jo tiedämme.
George Mullen paitsi haluaa olla tyranni, hän on myös epäpätevä idiootti.
Kukaan meistä ei voi nukkua rauhassa George Mullenin takia.
Meidän kaikkien täytyy pelätä myöhäisillan koputusta ovelle ja junttaa.
Ei kaikkien, Evan.
Ehkä sinun täytyy. Ehkä sinulla on jotain salattavaa.
Sinulla on jotain salattavaa, George.
Kuulit, mitä sanoin. Sinä epäröit, olet eksyksissä sumussa -
ja vihaat oikeita amerikkalaisia, sellaisia ihmisiä kuin minä.
Ystäväni, pelkään, että he hakevat meidät tänään.
Ehkä te olette seuraavat. Ehkä minä olen. Saatan hyvin olla seuraava.
Jatka vain, niin katsotaan.
Yllytän sinua, Georgie.
Tule hakemaan minut.
Viimeisimmät tiedot Idahosta. - Siellä on lato täynnä palvelimia.
He yrittivät polttaa sen, mutta osa jäi ehjiksi.
Iso liuta teknikoita on menossa paikalle.
Se voi olla kultakaivos. - Ehkä.
Pyytäkää Mitchelliä kertomaan asia.
Toin, mitä pyysitte. - Mitä te pyysitte?
Eric Hayes ja Evan Green olivat samassa kaupungissa -
yhtä aikaa 17 kertaa seitsemän viime vuoden aikana.
Miksi en tiennyt tästä?
Se on merkittävä juttu. - Tai sitten ei.
Eric Hayes on Evan Greenin fanipoika, joka käy signeeraustapahtumissa.
Tämän kaiken voi selittää. - Siksi se on täydellinen peitetarina.
Pidetään mielessä, että tämä maatila on iso voitto.
Se on selvä asia, mutta olemme jonkin suuremman jäljillä.
Hakekaa Evan Green.
Nyt heti.
Emme halua pidättää vain rivisotilaita. Me haluamme käärmeen pään.
Me emme voi pidättää TV-persoonaa. - Kyllä me voimme.
Mistä sait nämä? - Ne ovat aitoja.
Evan Green liittyy tähän kaikkeen.
Nämä ovat parhaimmillaankin pelkkiä aihetodisteita.
Me emme saa pidätysmääräystä. - Emme tarvitse sitä, kuten sanoit.
Evan Green on kohde tässä tutkinnassa.
Hakekaa hänet. - Selvä.
Herra presidentti, tämä on virhe.
Evan Green on suurisuu ja persläpi,
mutta et voi potkaista hänen oveaan sisään.
Valerie. Tässä oli kaikki, kiitos.
Turvajärjestelmä pois päältä.
MUSIIKKI ON LUJALLA. SE EI LÖYDY TOIMISTOSTANI.
MUSIIKKI KOVENEE. KUKA HALLITSEE SITÄ? APTEEKKI VOI VALEHDELLA.
KUKA TAPPOI BAMBIN?
Hyvää työtä kaikilta. - Kiitos.
Saanko turvallisen linjan?
Tule heti tänne. Meidän täytyy jutella.
Me voimme jutella, mutta tule minun luokseni.
Hei. - Näitkö Timesin?
Odota hetki.
Voi jukoliste.
ELONKORJAAJA-EPÄILTY YHDISTETTY EVAN GREENIIN
Helvetti!
Isäsi kuulemma pidätti hänet.
Tässä lukee, että hän oli jo pidätettynä. - Ei Hayes, vaan Green.
Mitä?
Raahasivat kotoa lasten nähden.
Järjetöntä. - Niin on.
Ihmiset esittävät kysymyksiä. Tule tapaamaan minua aamulla.
Selvä.
Helvetti. Evan Green?
Älä kysy. - Miksi Valerie palasi?
Siitä minulla on teoria.
Olet juonut. - Ja sinä näytät hirveältä. Entä sitten?
Käynnistittekö Proteuksen?
Emme tietenkään. Suljimme sen vuosia sitten, kun pomosi käski.
Miksi hän mainitsi sen? - Luulin, että tulit kertomaan sen.
En tiedä syytä.
Se, että me suljimme sen,
ei tarkoita, että joku muu ei käynnistänyt sitä.
Kuka nyt on idiootti?
Tekstitys: Juha Arola